[{"text_idx": "#000000", "text": "Gamecan esitleb Gamedev Days 2019 konverentsil esimest korda pikalt arenduses olnud ma\u0308ngu \u201cOverstep\u201d."}, {"text_idx": "#000001", "text": "Gamecan osaleb 11.\u201312. aprillil Gamedev Days konverentsil, kuhu tulevad kokku Eesti ma\u0308nguarendajad ja maailma juhtivad ma\u0308nguarenduse ettevo\u0303tted. Konverentsil na\u0308idatakse nende arenduses olevat ma\u0308ngu esimest korda avalikkusele."}, {"text_idx": "#000002", "text": "Kohapeal on 4 arvutit, mille taga saavad kahepealised meeskonnad u\u0308ksteise vastu ma\u0308ngida,\nmeeskond on suhtlemas huvilistega ning vastamas ku\u0308simustele,\nma\u0308ngu tegevjuht Marten Palu on u\u0308ks konverentsil esinejatest, ko\u0303neleb rahvusvahelise meeskonna kaugjuhtimisest."}, {"text_idx": "#000003", "text": "Gamecan on peamiselt Pa\u0308rnus tegutsev ma\u0308ngustuudio, millel on rahvusvaheline meeskond inimestega Eestis, Suurbritannias, Rumeenias, Ukrainas, Tu\u0308rgis ja Brasiilias. Gamecan sai oma to\u0303elise alguse 2015. aastal, kui meeskonna vo\u0303ttis u\u0308le praegune tegevjuht Marten Palu, kes lo\u0303i ettevo\u0303tte ja kelle juhtimisel arendati varasemast uuema ning po\u0303nevama mehaanikaga tulistamisma\u0308ngu."}, {"text_idx": "#000004", "text": "Aastal 2016 sai Gamecan Fundwise\u2019i kaudu rahastuse, peale mida hakati rohkem keskenduma ma\u0308ngu visuaalidele ning 30 inimesest koosnevale meeskonnale. Samal aastal proovis firma saada rahastust Kickstarteri kaudu, mis kahjuks ebao\u0303nnestus, kuid andis firmale suure o\u0303ppetunni, lu\u0308kates hoogu edasisele arendusele."}, {"text_idx": "#000006", "text": "Overstep on kiireloomuline kolmanda isiku vaates tasuta mitmik- ja tulistamisma\u0308ng, mille tegemisel on inspiratsiooni ammutatud vanakooli ekstreemspordi ma\u0308ngudest. Overstep pakub unikaalset ma\u0308ngitavust akrobaatiliste trikkide ja kombodega. Ma\u0308ng pakub ka ma\u0308ngu-siseseid oste, mis on peamiselt va\u0308limuse-po\u0303hised, kuid kellelegi ma\u0308ngus eeliseid ei anna."}, {"text_idx": "#000007", "text": "\u201eKujuta ette Tony Hawks Pro Skater\u2019it kui kolmanda persooni tulistamisma\u0308ngu ilma rulata. Relssidel libistamine, seintel jooksmine \u2013 sisuliselt akrobaatiliste trikkide sidumine relvaoskusega. See on tulevikuspordiala, kus kaks viieliikmelist robotitest koosnevat tiimi lo\u0303bustavad rahvamasse massiivsetel areenidel.\u201c \u2013 Marten Palu"}]